Proiectul ,,Porţi Deschise"  la Biblioteca Municipală ,,Elena Lahovary”

În perioada, 14-30 septembrie 2026, Biblioteca Municipală ,,Elena Lahovary” a derulat  cea de-a zecea ediţie a proiectului ,,Porţi Deschise". 
 Pe parcursul proiectului au participat elevii cls. a IX-a A; B; C; D; E; F și  G însoţiţii de prof. MARIANA BURUIANĂ, prof. GINA BICHESCU, prof. MARIANA GRUBER, prof. MARIANA CALFA, prof. VIOLETA ROȘU, prof. MARIANA POPA, dir. prof. IULIA BĂDURĂ  de la Colegiul Naţional ,,Emil Botta ” şi elevii  cls. a XI-a D, prof. CECILIA SAVA, cls.a X-a E, profil economic, prof. GABRIELA MOTAȘ de la Colegiul Tehnic ,,Gheorghe Balş”.
,,În cadrul proiectului ,,Porţi Deschise", elevii însoţiţi de cadrele didactice au  efectuat vizite ghidate în  bibliotecă, în timpul cărora au fost familiarizați cu spațiile, colecțiile, serviciile și facilitățile puse la dispoziția utilizatorilor. Vizitele au urmărit prezentarea modului de organizare a colecțiilor, modalitățille de accesare a colecțiilor și a serviciilor automatizate de împrumut și returnare de carte. Elevii au fost informați cu privire la modalitatea de înscriere la bibliotecă, posibilitățile de căutare și rezervare a publicațiilor, despre catalogul online (OPAC), precum și despre oportunitatea participării acestora la activitățile cultural-educative și de promovare a lecturii organizate de instituția de cultură. Prin acest proiect am urmărit stimularea interesului elevilor pentru utilizarea bibliotecii ca spațiu de informare, lectură, învățare, socializare și dezvoltare personală, precum și formarea unor deprinderi de utilizare corectă și eficientă a resurselor informaționale.”

Manager,
prof. dr. Valea Tatiana
image1.jpeg
PORTI DESCHISE

14 — 30 septembrie 2026

Adresa: str. Libertatii, nr.11 A

‘www.bibliotecaadjud.ro




